stanford-oval/wikipedia huggingface dataset:
סול בלום
תולדות חייו > פעילות פוליטית

בלום כיהן במספר תפקידים, בראשם יושב ראש ועדת בית הנבחרים לענייני חוץ (ב-1939). הוא היה מבין הדוברים העיקריים בעד חוק השאל-החכר ודחף את חוק הרחבת הגיוס של שנת 1941 לשם המלחמה בנאצים, חוק שעבר על חודו של קול.
בשנת 1943 היה הנציג היהודי היחיד לועידת ברמודה האנגלו-אמריקאית שנועדה לדון בגורל הפליטים היהודים.
בין אפריל ליוני 1945 השתתף בכינוס בסן פרנסיסקו שנועד לגיבוש האומות המאוחדות. בלום התעקש שהמילים הפותחות של מגילת האומות המאוחדות יהיו "אנו עמי האומות המאוחדות...", ובכך יצוין שהארגון מאגד עמים ולא ממשלות.
בינואר 1946 השתתף כנציג ארצות הברית בכינוס הראשון של האומות המאוחדות שנערך בלונדון. בעת הדיונים על תוכנית החלוקה הוא פעל להביא את נציג הפיליפינים להצביע בעד התוכנית.
לקריאה נוספת

Sol Bloom, 1948. The Autobiography of Sol Bloom (New York: Putnam's)
הערות שוליים

↑  אריק לארסון, השטן בעיר הלבנה: רצח, קסם וטירוף ביריד ששינה את אמריקה, תרגם אור אלכסנדרוביץ', הוצאת בבל, תל אביב 2008 עמוד 169
↑  בעברית הוא מוכר כלחן "שיר הסריסים" של נתן אלתרמן ("נעמוד בתור מלפנים ומאחור...") השיר באתר זמרשת
↑  אריק לארסון, השטן בעיר הלבנה: רצח, קסם וטירוף ביריד ששינה את אמריקה, תרגם אור אלכסנדרוביץ', הוצאת בבל, תל אביב 2008 עמוד 250
↑  The World's Columbian Exposition (1893)  באתר PBS
↑  דוד פלינקר, אחרי מטתו של סול בלום, הַבֹּקֶר, 15 באפריל 1949
| --- | --- |
בקרת זהויות :  NLI: 987007280162605171  PLWABN: 9810659245205606  BIBSYS: 2131138  CiNii: DA18649175  GND: 172503582  ISNI: 0000 0001 0961 0014  LCCN: n86001567  MusicBrainz: cd82f3a9-99e8-423a-bdb4-b8f3d690cfc3  NARA: 10569577  NLA: 35897811  NTA: 097759775  RERO: 02-A025595043  SNAC: w6hf8mf8  SUDOC: 060834021  Trove: 1136648  US Congress: B000565  VIAF: 26076431   WorldCat (עם VIAF): 26076431
רשם לחץ

רשם לחץ או ברוגרף הוא ברומטר המתעד את הלחץ הברומטרי לאורך זמן בצורה גרפית. מכשיר זה משמש גם לרישום רציף של לחץ אטמוספירי. ההתקן מקושר לזרוע עם עט כך שהתזוזה האנכית של העט היא יחסית לשינויים בלחץ האטמוספירי.
פיתוח

אלכסנדר קאמינג, שען וממציא, היה הראשון שיצר הקלטה יעילה בברוגרף בשנת 1760 באמצעות תא אנרואידי. קאמינג יצר סדרה של שעונים ברומטריים, כולל אחד עבור המלך ג'ורג' השלישי. התנועה הנוצרת על ידי אנרואיד בודד היא זעירה, ולכן נדרש לערום עד שבעה אנרואידים (Vidie-cans) כדי להגביר את התנועה. סוג זה של ברוגרף הומצא בשנת 1844 על ידי לוסיאן וידי מצרפת.
בברוגרף כזה תא אנרואידי אחד או יותר מניעים סדרת מנופים כדי להזיז זרוע הקלטה שבקצה שלה יש עט. ההקלטה מבוצעת על תוף גלילי המסתובב לאט ובתיזמון מסוים. בדרך כלל, התוף עושה סיבוב אחד ליום, לשבוע או לחודש ולעיתים קרובות ניתן לבחור את קצב הסיבוב על ידי המשתמש.
כמו כן הומצאו סוגים שונים של ברוגרפים. ב-1843 תוארה מכונה המבוססת על מדידת הלחץ בשיטת הכלים השלובים (סיפון).  בשנת 1845, פרנסיס רונלדס, מנהל מצפה הכוכבים קיו בלונדון, יצר ברוגרף העושה שימוש בצילום. הגובה המשתנה של הכספית בברומטר תועד על משטח רגיש לאור בתנועה מתמשכת. עד 1847 הופעל במתקן גם מנגנון מתוחכם לפיצוי טמפרטורה. הברוגרף של רונלדס היה בשימוש על ידי המשרד המטאורולוגי של בריטניה במשך שנים רבות לסיוע בחיזוי מזג האוויר. הברוגרפים סופקו למספר רב של מצפה כוכבים ברחבי העולם.
בעת המודרנית

במחצית השנייה של המאה ה-20 הוחלפו הברוגרפים (אם כי לא כולם) במכשירי מזג אוויר אלקטרוניים המשתמשים בשיטות חישוב שונות לתיעוד הלחץ הברומטרי. אלה לא רק זולים יותר מהברוגרפים, אלא בעלי אורך הקלטה גדול יותר ויכולת לבצע ניתוח נתונים על הנתונים שנמדדו, כולל שימוש אוטומטי כדי לחזות את מזג האוויר. ברוגרפים מכניים זוכים להערכה רבה על ידי אספנים כפריטים נאים לתצוגה העשויים לעיתים קרובות מעץ ופליז באיכות גבוהה.
הברוגרף הנפוץ ביותר שמותקן עדיין במבנים שונים הוא מסוג 8-ימים. תקופת השיא בייצורם הוא בין סוף המאה הוויקטוריאנית ועד תחילת המאה ה-20.
ברוגרפים ימיים כוללים לעיתים קרובות גם משכך תזוזות לטובת קריאה יציבה יותר. ברוגרף דיגיטלי מבטל את בעיית התזוזות לחלוטין, מכיוון שאינו עושה שימוש בחלקים נעים.
שימוש בתעופה

מכיוון ששינויי גובה מתבטאים בלחץ אטמוספירי ידוע מראש, ניתן להשתמש בברוגרפים לתעד שינויי גובה במהלך טיסת מטוס. ברוגרפים נדרשו על ידי הפדרציה הבין-לאומית לאווירונאוטיקה (FAI) לתעד ניסיונות הקשורים לדאונים. רישום רציף של הברוגרף מצביע על כך שהדאון לא נחת במהלך משימה, וכן ניתן להשתמש במדידות כדי לקבוע השלמת משימות גובה או קביעת שיאים. ברוגרפים שאושרו על ידי הפדרציה לשימוש בדאייה כללו ברוגרף תופים מכני והברוגרף האלקטרוני EW (שניתן להשתמש בו בשילוב עם GPS). ברוגרפים מכניים אינן משמשים עוד לתיעוד טיסות, לאחר שהוחלפו על ידי מערכות ניווט לווייניות.
ברוגרף 3-ימים

בפינה הימנית העליונה של התמונה, של הברוגרף לשלושה ימים, ניתן לראות ידית כסוף מסולסלת. זאת כדי לכייל את הברוגרף כך שישקף נכון את הלחץ במקום. מתחת לכפתור נראית בוכנה כסופה קטנה המסמנת כל שלוש שעות סימן זמן על הנייר.
הקו בין שניים מהסימנים הללו נקרא 'המאפיין של הנטייה הברומטרית' ומשמש את חזאי מזג האוויר. הצופה יבחין תחילה אם הלחץ היה שונה מזה שהיה שלוש שעות לפני כן. לאחר מכן, ייבחר מספר קוד המייצג בצורה הטובה ביותר את המעקב של שלוש השעות.
במרכז התחתון נמצא האנרואיד (התקן כסוף עגול גדול). ככל שהלחץ עולה, האנרואיד נדחף כלפי מטה וגורם לזרוע לנוע למעלה ולהשאיר עקבות על הנייר. כשהלחץ יורד, הקפיץ מרים את האנרואיד והזרוע נעה למטה. לאחר שלושה ימים מסירים את התוף שאליו מחובר הגרף.
ראו גם

מפה סינופטית
הערות שוליים

↑  גלוריה קליפטון, Cumming, Alexander, וייבאק מאשין, ‏22 במרס 2014
↑  Louis Figuier; Émile Gautier, L'Année scientifique et industrielle, L. Hachette, 1867, עמ' 485
↑  נואל מידלטון, ההיסטוריה של הברומטר, בולטימור, ארצות הברית: דפוס ג'ונס הופקינס, 1964
ברוגרף עם 4 אנרואידים להגברת התנועה
ברוגרף דיגיטלי
Lt. L.T. Hunt, U.S.N. with barograph
ברוגרף 3-ימים בו נעשה שימוש בשירות המטאורולוגי של קנדה
נורמן טאורוג

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 בפברואר 1899 שיקגו, ארצות הברית 
 פטירה:  7 באפריל 1981 (בגיל 82) רנצ'ו מיראז', ארצות הברית 
 מדינה:  ארצות הברית 
 בן או בת זוג:  ג'ולי לאונרד (1925–1943) 
 פרסים והוקרה:  פרס אוסקר לבמאי הטוב ביותר (1931)  כוכב בשדרת הכוכבים בהוליווד 
 פרופיל ב-IMDb
 
נורמן טאורוג (באנגלית: Norman Taurog; ‏23 בפברואר 1899 – 7 באפריל 1981) היה במאי קולנוע אמריקני שבין השנים 1920 ו־1968 ביים 180 סרטים.
רקע משפחתי וקריירה

טאורוג נולד בשיקגו לארתור ואניטה, הורים ממוצא יהודי, ומגיל צעיר החל להופיע על במות תיאטרון ובגיל 13 השתתף בסרט. בהמשך הופיע כשחקן תיאטרון בניו יורק.
ב-1919 החל את הקריירה שלו כבמאי, וסרטו הראשון (1920), נקרא 'The Sportsman'. סרטו הראשון באורך מלא עלה לאקרנים ב-1928 ('הגטו').
פריצתו הגדולה באה ב־1931, כאשר ביים את הסרט 'סקיפי', בו לקח חלק אחיינו הצעיר ג'קי קופר. באוטוביוגרפיה שלו כתב קופר, כי בעת ההסרטה איים טאורוג לירות בכלב המחמד שלו אם לא יבכה בסצנה. על סרטו 'סקיפיק הוענק לטאורוג פרס האוסקר לבימוי, ובכך נהיה לבמאי הצעיר ביותר אי פעם שזכה בפרס זה (בגיל 32). ב-1938 ביים את "עיר הנערים" בכיכובם של ספנסר טרייסי ומיקי רוני והיה מועמד לפרס אוסקר לבמאי הטוב ביותר.
בשנות ה־50 התמקד טאורוג בסרטי קומדיה-מוזיקלית בכיבובם של ג'רי לואיס ודין מרטין.ב-1949 ביים את "נשיקת חצות" וב-1950 ביים את "הזמיר מניו אורלינס" בכיכובם של מריו לנצה וקתרין גרייסון. ב-1956 ביים את "צרור של אושר" בכיכובם של דבי ריינולדס ואדי פישר. בשנות ה־60 הוא ביים מספר סרטים בכיכובו של אלביס פרסלי, כמו "הוואי הכחולה" (1961) ו"נערות! נערות! נערות!" (1962).
אדם גריי

אדם צ'נינג גריי (באנגלית: Adam Channing Gray; נולד ב-23 בספטמבר 1977) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-13 של מדינת קליפורניה. בין השנים 2012–2022 ייצג את מחוז הבחירה ה-21 באספה המדינתית של קליפורניה, מטעם המפלגה הדמוקרטית. ב-2024 נבחר לקונגרס בתום מערכת בחירות צמודה במיוחד, שהוכרעה כחודש ימים לאחר יום הבחירות על חודם של 182 קולות בלבד, וגבר על חבר הקונגרס המכהן ג'ון דוארטה.
ביוגרפיה

אדם צ'נינג גריי נולד ב-23 בספטמבר 1977 במרסד שבקליפורניה. הוא השלים את לימודיו התיכוניים בתיכון גולדן ואלי השוכן בעיר הולדתו. לאחר מכן השלים לימודי תואר ראשון במדע המדינה באוניברסיטת קליפורניה בסנטה ברברה.
גריי עבד במשרד המחוזי של חבר האספה המדינתית דניס קרדוזה, ושימש כעוזר פרלמנטרי עבור המחוקקים הרב וסון, פביאן נונייס וג'רום הורטון. בנוסף, הוא היה חבר בסגל של חבר הסנאט של קליפורניה רונלד קלדרון. ביולי 2013 העיד במסגרת חקירה פלילית פדרלית שנגעה להאשמות בשחיתות נגד קלדרון.
בנובמבר 2012 נבחר גריי אל האספה המדינתית של קליפורניה עם 58.2% מהקולות. בבחירות המקדימות של 2014 גרף 95.3% מהקולות, ונבחר מחדש בבחירות 2016 עם 66.8%, בבחירות 2018 עם 71.3%, ובבחירות 2020 עם 59.6%. גריי היה חבר במספר ועדות, כולל ועדת האחריות והביקורת המנהלית, ועדת החקלאות, ועדת ההכנסות והמיסוי, והוועדה המיוחדת לנגישות שירותי בריאות באזורים כפריים. הוא היה גם חבר בוועדה המשותפת לניהול מצבי חירום. בנוסף כיהן גריי כיושב ראש ועדת הארגון הממשלתי, אך תפקידו נשלל ממנו בדצמבר 2020 בעקבות מחלוקת על זכויות מים.
ב-18 בינואר 2022 הודיע גריי כי יתמודד לבית הנבחרים של ארצות הברית במחוז הקונגרס ה-13 של קליפורניה. הוא צלח את הבחירות המקדימות ביוני 2022 והתמודד מול החקלאי הרפובליקני ג'ון דוארטה בבחירות הכלליות בנובמבר. גריי הודה בהפסדו ב-3 בדצמבר 2022, זמן קצר לאחר שהוכרז ניצחון רפובליקני בידי סוכנות הידיעות "AP". היה זה אחד המרוצים האחרונים לבית הנבחרים שהוכרעו בבחירות 2022, וגריי הפסיד בפער של 564 קולות בלבד.
באוגוסט 2023 הכריז גריי על מועמדותו נגד דוארטה פעם נוספת בבחירות 2024. לאחר ספירה ממושכת של הקולות, נטל גריי את ההובלה ב-26 בנובמבר 2024 בפער של 182 קולות, והמרוץ הוכרז לטובתו ב-4 בדצמבר אותה שנה.
הערות שוליים

↑  ג'יליאן בראסיל, California Democrat Adam Gray to run for Congress in Merced-centered district, באתר Merced Sun-Star‏, 18 בינואר 2022 (באנגלית)
↑  קן קרלסון, Assemblyman Adam Gray says he’s lost another committee assignment over water battles, באתר Modesto Bee‏, 15 בדצמבר 2020 (באנגלית)
↑  ג'יל קאומן, Democratic lawmaker will face G.O.P. businessman in Central Valley battleground., באתר הניו יורק טיימס, 15 ביוני 2022 (באנגלית)
↑  California 13th Congressional District Election Results, באתר הניו יורק טיימס, נובמבר 2022 (באנגלית)
↑  אנדרו שילר, Adam Gray announces congressional bid, setting up Central Valley rematch with Rep. John Duarte, באתר The Sacramento Bee‏, 9 באוגוסט 2023 (באנגלית)
↑  לארה קורטה, Democrat Adam Gray flips California swing seat blue, באתר פוליטיקו, 3 בדצמבר 2024 (באנגלית)
| --- | --- |
בקרת זהויות :  US Congress: G000605
סם אלטמן

| --- | --- |

 לידה:  22 באפריל 1985 (בן 39) שיקגו, ארצות הברית 
 שם לידה:  Samuel Harris Altman 
 מדינה:  ארצות הברית 
 מקום מגורים:  סן פרנסיסקו 
 השכלה:  אוניברסיטת סטנפורד  בית הספר ג'ון בורוז 
 תקופת הפעילות:  מ-2005 
 מעסיק:  OpenAI, Loopt, Y Combinator, בפסקה זו רשומה אחת נוספת שטרם תורגמה 
 תפקיד:  נשיא-מנכ"ל (נובמבר 2023) 
 פרסים והוקרה:  דוקטור לשם כבוד (2017) 
 חתימה:   
 blog.samaltman.com
 
סמואל (סם) האריס אלטמן (באנגלית: Samuel H. "Sam" Altman; נולד ב-22 באפריל 1985) הוא יזם יהודי-אמריקאי, משקיע, מתכנת, ובלוגר. מכהן כמנכ"ל חברת OpenAI. נשיאה לשעבר של Y Combinator.
בשנת 2023 נבחר על ידי הג'רוזלם פוסט ליהודי המשפיע בעולם.
קורות חיים

אלטמן נולד למשפחה יהודית, וסיים את לימודי התיכון בבית הספר ג'ון בורוז (John Burroughs School) בסנט לואיס, מיזורי. אמו היא רופאת עור. הוא החל ללמוד מדעי המחשב באוניברסיטת סטנפורד, אולם נשר מבלי שהשלים תואר ראשון.
קורות חיים > קריירה

בשנת 2005, בגיל 19, אלטמן הקים במשותף את Loopt, יישום סלולרי של רשת חברתית מבוסס מקום. אלטמן היה מנכ"ל החברה. לאחר גיוס של יותר מ-30 מיליון דולר מקרן הון סיכון, Loopt נסגרה בשנת 2012 לאחר שלא הצליחה להשיג את יעדיה. היא נרכשה על ידי חברת גרין דוט תמורת 43.4 מיליון דולר.
קורות חיים > Y Combinator

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלטמן נעשה שותף באקסלרטור Y Combinator בשנת 2011. בשנת 2014 מונה לנשיא האקסלרטור על ידי פול גרהם, אחד ממקימי האקסלרטור. באותה שנה הודיע אלטמן כי שווי סך החברות שהוקמו דרך YC הוא יותר מ-65 מיליארד דולר.
ב-2015 הודיע אלטמן על הקמת קרן השקעות של האקסלרטור, שתסייע לחברות שכבר קמו והבשילו. באותה שנה הכריז על פתיחת מעבדת מחקר של YC. המעבדה עסקה מאז במחקרים על עתיד המחשוב, חינוך, והקמת ערים חדשות.
במרץ 2019 הודיעה YC על העברת אלטמן מתפקיד נשיא החברה לתפקיד יו"ר הדירקטוריון, על מנת לאפשר לו להתרכז בחברת OpenAI. נכון ל-2020, אלטמן אינו קשור יותר ל-YC.
קורות חיים > השקעות

הוא משקיע בחברות רבות, כולל Airbnb,‏ Stripe,‏ Reddit,‏ Asana, Pinterest,‏ Teespring,‏ Zenefits,‏ FarmLogs,‏ True North,‏ Shoptiques,‏ Instacart,‏ Optimizely,‏ Verbling,‏ Soylent,‏ Reserve,‏ Vicarious,‏ Clever,‏ Notable PDF (כיום Kami) ו-Change.org.
הוא היה מנכ"ל Reddit במשך שמונה ימים בשנת 2014 לאחר שהתפטר המנכ"ל הקודם וונג. הוא הודיע על חזרתו של סטיב הופמן כמנכ"ל ב-10 ביולי 2015.
קורות חיים > השקעות > אנרגיה גרעינית

הוא יו"ר הדירקטוריון של הליון ושל אוקלו, שתי חברות אנרגיה גרעינית. לדבריו, אנרגיה גרעינית היא אחד התחומים החשובים ביותר בפיתוח הטכנולוגי.
קורות חיים > השקעות > OpenAI

אלטמן הוא מנכ"ל OpenAI, חברת מחקר למטרות רווח שמטרתה לקדם את הבינה המלאכותית באופן שיועיל ככל שניתן לאנושות, במקום לגרום נזק.
בשנת 2023 הוא הופיע ברשימה השנתית "טיים 100" של המגזין "טיים".
בחודש מאי 2023 חתם אלטמן, ביחד עם בכירים בחברות אחרות המפתחות ישומי בינה מלאכותית, על מכתב פתוח של המרכז לבטיחות בינה מלאכותית, המזהיר מפני הסכנות שהבינה המלאכותית עלולה להציב לאנושות.
בנובמבר 2023, הוחלט לפטר את אלטמן מתפקידו. לאחר שפוטר מתפקידו כמנכ"ל OpenAI, סאטיה נאדלה, מנכ"ל מיקרוסופט הודיע שאלטמן יצטרף לחברה ויוביל צוות חדש לחקר בינה מלאכותית אולם לאחר יום החליט דירקטוריון OpenAI להחזיר את אלטמן לתפקידו בעקבות מכתב החתום על ידי 95% מעובדי החברה, המאיימים להתפטר אם הדחתו של אלטמן לא תבוטל.
קורות חיים > פוליטיקה

בשנת 2019 ערך אלטמן גיוס תרומות בביתו בסן פרנסיסקו למועמד הדמוקרטי לנשיאות אנדרו יאנג.
במאי 2020 תרם 250 אלף דולר ל"הגשר האמריקני במאה ה-21" (אנ'), SUPER PAC, שתמך במועמד הדמוקרטי לנשיאות ג'ו ביידן.
בתחילת יוני 2023 הוא הגיע לביקור בישראל ונפגש עם הנשיא יצחק הרצוג, במסגרת סיבוב פגישות עולמי שהוא עורך עם מנהיגים ברחבי העולם.
במהלך מלחמת חרבות ברזל שהציפה גל של אנטישמיות ברחבי העולם גינה אלטמן את האנטישמיות של השמאל האמריקאי ואת ביטוייה באקדמיה ב-X: "במשך זמן רב חשבתי שהאנטישמיות, במיוחד בשמאל האמריקאי, לא גרועה כפי שטענו אנשים. אני רק רוצה לציין שטעיתי לחלוטין".
חיים אישיים

אלטמן הוא צמחוני מילדות  ויצא מהארון בגיל 17. הוא יצא עם אחד מהמייסדים של חברת "Loopt", ניק סיבו במשך תשע שנים, הם נפרדו זמן קצר לאחר רכישת החברה ב-2012.
לאחר מכן החל לצאת עם מהנדס התוכנה אוליבר מולהרין והזוג נישא ב-10 בינואר 2024. הם מתגוררים בסן פרנסיסקו.
הנרי אורנשטיין

| --- | --- |
אין תמונה חופשית
 לידה:  13 בספטמבר 1923 הרוביישוב, רפובליקת פולין 
 פטירה:  14 בדצמבר 2021 (בגיל 98) ליווינגסטון, ארצות הברית 
 מדינה:  פולין, ארצות הברית 
 
הנרי אורנשטיין (נולד הנריק אורנשטיין; 13 באוקטובר 1923 – 14 בדצמבר 2021) הוא ניצול השואה, שנודע כממציא ומפתח צעצועים יהודי-פולני-אמריקאי, שחקן פוקר מקצועי ויזם. אורנשטיין הגיע לארצות הברית כפליט, לאחר מלחמת העולם השנייה, והחזיק ביותר ממאה פטנטים הרשומים על שמו, שהנודע שבהם עבור צעצועי הרובוטריקים. הוא עשה הון כמעצב צעצועים ויצרן, ונכנס להיכל התהילה של הממציאים בניו ג'רזי (אנ').
הוא שיחק פוקר באופן מקצועי בארצות הברית במשך שנים, ובשנת 2008 נכנס להיכל התהילה של הפוקר בזכות היקף הרווח והזכיות שלו.
קורות חיים

הנריק (הנרי) אורנשטיין נולד בשנת 1923 בהרוביישוב שבפולין למשפחה יהודית.
לאחר כניסת הוורמאכט להרוביישוב בספטמבר 1939 אורנשטיין, יחד עם שלושת אחיו ואביו, ברחו בתחילה לאוליקה. הם התגוררו באוליקה במשך שנתיים לפני שחזרו לאמם ואחותם בהרובישוב. אורנשטיין הסביר בראיונות כי משפחתו בנתה מקומות מסתור סודיים בין קירות כפולים, שם התחמקו מהרשויות. לבסוף, לאחר שאזלה אספקת המזון והמים, הם הסגירו את עצמם.
הוריו הועמסו על משאיות עם יהודים אחרים והועברו לבית קברות שבו נורו למוות. הוא ואחיו הועברו למחנה הכלא בודז'ין בדרום-מזרח הגנרלגוברנמן, שבסופו של דבר שולב כמחנה משנה במחנה הריכוז מיידנק. אורנשטיין ואחיו הוחזקו גם בפלאשוב שבדרום-מערב הגנרלגוברנמן תחת אמון גת הידוע לשמצה. אורנשטיין ואחיו הועברו מאוחר יותר למחנה הריכוז ראוונסבריק בגרמניה.
בעודו בבודז'ין שמע אורנשטיין יום אחד הודעה ברמקול שעל כל מדען להירשם במשרד. בהנחה שבכך יהיה סיכוי להישרדות, אורנשטיין רשם את אחיו ואותו, אם כי לאף אחד מהם לא הייתה הכשרה מדעית. אורנשטיין אמר כי המפקדים הגרמנים הנאצים הבינו שחלק מהנרשמים אינם מדענים, אך יחד עם התחבולה לאפשר להם להישאר במה שמכונה "עמדות מחקר" במקום שיגויסו למלחמה.
אורנשטיין נפטר ב-14 בדצמבר 2021.
לאחר המלחמה

אורנשטיין ושני אחיו, פרד וסם, שרדו את השואה. הוריהם נרצחו על ידי נאצים בשנת 1942, ואחיהם פליקס ואחותו האנקה מתו בימי השבי האחרונים שלהם במחנות ריכוז נפרדים בסוף המלחמה. הוא היגר לארצות הברית על סיפונה של USS פלטשר, משחתת ששימשה להובלת פליטים. הוא הצטרף לדודו באפר וסט סייד של מנהטן.
בתחילה מצא עבודה בחברת שימורי המזון ליבי (Libby's). יום אחד הבחין בבובת כלה בתצוגה של חלון כלבו, שנמכרה במחיר של 29.95 דולר. הוא החליט שהוא יכול להכין אחת כזו במחיר טוב ומשתלם יותר, והפך ליצרן צעצועים. לאחר שזכה להצלחה ביצור בובותיו הראשונות, הרוויח את מיליון הדולרים הראשונים שלו והקים את Topper Toys (אנ'). הוא ייצר צעצועים ידועים כמו קו הבובות "Suzy Cute" של בובות מיניאטורות וקו מכוניות מדגם Johnny Lightning.
מנכ"ל הסברו לשעבר, אלן האסנפלד, ציין כי אורנשטיין היה "הזרז לייצור הרובוטריקים הקיימים". אורנשטיין מחזיק ביותר ממאה פטנטים אחרים. מלבד רובוטריקים, הידועה ביותר מבין המצאותיו היא הפטנט האמריקני 5,451,054: מכשיר להצגת קלפי השחקנים במשחקי פוקר.
פוקר מקצועי

במטרה להפוך את אליפויות הפוקר בטלוויזיה למעניינות יותר עבור הקהל, אורינשטיין המציא דרך בה הקלפים של השחקנים יהיו גלויים לצופים: על ידי יצירת חלון זכוכית עם מצלמה מתחתיו בשולחנות ליד כל שחקן, הקהל יוכל להעריך טוב יותר את המשחק, תוך שהוא לא מפריע לשחקנים. נשיא התוכניות של רשת NBC, ג'ון מילר, אמר כי אורנשטיין הוא "האחראי היחיד להצלחת משחק הפוקר בימינו."
אורנשטיין הוא היוצר והמפיק הבכיר של טורניר פוקר סופרסטארס (אנ') ברשת FSN. הוא גם הפיק את תוכנית הטלוויזיה הפופולרית "High Stakes Poker", ששודרה בין השנים 2006–2007 ובין 2009–2011; פרקים ישנים ניתן לראות בארצות הברית ב-GSN.
החל משנת 2009 הזכיות בטורניר הפוקר החי של אורנשטיין היו כ-200,000 דולר. הוא היה מועמד לשנת 2008 להיכל התהילה של פוקר. אורנשטיין הוכנס גם להיכל התהילה של הממציאים בניו ג'רזי.
הוא זכה בטורניר "Seven-card stud" בסך 5,000 דולר בטורניר הפוקר העולמי (WSOP) ב-1996, והרוויח 130 אלף דולר כשהביס את טי.ג'יי קלוטיאר, סינדי ויולט וסגנית האלופה הומברטו ברנז. אורנשטיין זכה בתחרויות נוספות.
הוא הגיע למקום השביעי באירוע של Seven Card Stud וזכה בסך 2,500 דולר באליפות ארצות הברית בפוקר 2005. למרות היותו המתחרה הוותיק ביותר (בגיל 80), הוא זכה בסיבוב הראשון שלו באליפות הפוקר של NBC נגד אחד משחקני משחק המזומנים הטובים בעולם, צ'יפ ריס. אורנשטיין הפסיד בסיבוב השני לג'ון הניגן.
פילנתרופיה

אורנשטיין היה נדבן ידוע. בשנת 1984 הקימה הממשלה האמריקאית בניין בן אחת עשרה קומות למשפחות בעלות הכנסה נמוכה. אורנשטיין עזר במימון בניין הדירות וכינה אותו לכבוד הוריו: בניין לייב וגולדה אורנשטיין. הוא תרם את מרבית העלויות לבניין לייב וגולדה אורנשטיין בקריית אונו, בו יחידות דיור ומתקני פנאי.
בשלושים השנים האחרונות סייע אורנשטיין לאלפי תושבי ניו יורק עניים בתשלום דמי השכירות והחשבונות הרפואיים שלהם.
פעילותו הפילנתרופית של אורנשטיין התרחבה גם לתחומי ישראל. לרגל יום השואה שצוין בשנת 2019 אורנשטיין, יחד עם אשתו סוזי, הרימו תרומה של מיליון ורבע דולר אמריקאי למחלקה לשיקום עמוד השדרה של המרכז הרפואי לשיקום לוינשטיין, שיועדו לשיפוץ המחלקה. המחלקה קרויה מאז המחלקה לשיקום שדרה ע״ש אורנשטיין.
ספריו

I Shall Live: Surviving Against All Odds 1939-1945 (1987)
אברם: לוחם יהודי, הוצאת מוסד ביאליק
הערות שוליים

1 2  Haley Hintze,‏ Poker Hall of Fame 2008 Inductees Announced, באתר PokerNews,‏ 1 בנובמבר 2008 (באנגלית)
↑  Jones, Abigail (21 בדצמבר 2016). "Meet Henry Orenstein, the Man Who Changed How the World Plays". NewsWeek. נבדק ב-30 בדצמבר 2016. {{cite news}}:  (עזרה)
↑  Orenstein, Henry (1987). I Shall Live: Surviving the Holocaust Against All Odds, 1939-1945. United States: Beaufort Books. pp. 64–70. ISBN 978-0825305979.
1 2 3  Henry Orenstein, "The Man Who Taught America to Play"
↑  https://tfwiki.net/wiki/Henry_Orenstein
↑  West, Justin. "An Interview With Kevin Belinkoff". PokerPages.com. אורכב מ-המקור ב-31 במאי 2008. נבדק ב-6 בפברואר 2008. {{cite web}}:  (עזרה)
↑  Hendon Mob tournament results
↑  עמי שרון, תרומה של מיליון ורבע דולר לבית החולים לוינשטיין, באתר לבריאות פורטל בריאות ורפואה, ‏2 במאי 2019
↑  Kent, Bill. "Holding His Own." New York Times. 28 May 1995.
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |

| --- | --- |
בקרת זהויות :  NLI: 987007307242505171  PLWABN: 9810553083905606  BIBSYS: 90273217  ISNI: 0000 0001 1054 3277  LCCN: n86077719  NTA: 074083589  SUDOC: 103609083  VIAF: 35935312   WorldCat (עם VIAF): 35935312
פאני איטון

| --- | --- |

 לידה:  23 ביוני 1835 סנט אנדרו, ג'מייקה 
 פטירה:  4 במרץ 1924 (בגיל 88) האמרסמית' ופולהאם, הממלכה המאוחדת 
 
פאני איטון (באנגלית: Fanny Eaton;‏ 23 ביוני 1835 – 4 במרץ 1924) הייתה דוגמנית אמנותית ועובדת משק בית ילידת ג'מייקה. היא התפרסמה בעיקר כדוגמנית עבור האחווה הפרה-רפאליטית באנגליה בין השנים 1859–1867. הופעת הבכורה שלה באמנות הייתה בציורו של סיימון סולומון "אם משה", אשר הוצג באקדמיה המלכותית לאמנויות בשנת 1860. דיוקנה הונצח ביצירותיהם של אמנים דגולים בני התקופה, ביניהם דנטה גבריאל רוזטי, ג'ון אוורט מיליי, ג'ואנה מרי בויס ורבקה סולומון.
ביוגרפיה > ראשית חייה

איטון נולדה בשם פאני אנטוויסל או אנטוויסטל ב-23 ביוני 1835 בסנט אנדרו, ג'מייקה, עשרה חודשים בלבד לאחר חקיקת חוק ביטול העבדות ב-1 באוגוסט 1834 ברחבי האימפריה הבריטית. משערים שאמה, מטילדה פוסטר, אישה ממוצא אפריקאי, נולדה לעבדות באחוזת אלים בכנסיית סנט אליזבת, רכוש של משפחת פוסטר או פורסטר. אף אב לא צוין ברישומי הלידה של איטון, מה שמרמז שייתכן שהיא נחשבה כבת לא לגיטימית. מותו של חייל בריטי בשם ג'יימס אנטוויסל, בן עשרים, בכנסיית סנט קתרין הסמוכה (קבורה בעיר ספרדית ב-4 ביולי 1835), אחד-עשר ימים לאחר לידתה של פאני, נתפס כמרמז לכך שחייל זה היה אולי אביה של איטון.
במהלך שנות הארבעים של המאה ה-19 היגרו איטון ואמה לאנגליה. תיעוד משנת 1851 מצביע על מגוריהן בלונדון, ברחוב סטיבנס פלייס 9, ברובע סנט פנקרס, שם עבדה איטון כמשרתת. בשנת 1857 נישאה לג'יימס איטון, בעלים ונהג של מרכבת סוסים, יליד שורדיץ' (17 בפברואר 1838). בני הזוג הביאו לעולם עשרה ילדים בין השנים 1858–1879.
ביוגרפיה > דוגמנות > עבודה מוקדמת באקדמיה המלכותית לאמנויות

בתקופת חייה כאם צעירה ורעיה החלה איטון את פעילותה כדוגמנית. היא הועסקה בבית הספר לציור של האקדמיה המלכותית לאמנויות, שם השתכרה חמישה שילינג לעבודת דוגמנות, כאשר בשיא פעילותה תועדו עד שלושה מפגשים עם אמנים ביום. במקביל, שימשה כדוגמנית עבור האחווה הפרה-רפאליטית ואמנים נוספים בני התקופה.
תווי פניה הייחודיים אפשרו לאמנים לייצג מגוון זהויות אתניות ודמויות. התיעוד האמנותי המוקדם ביותר של איטון כולל רישום צבעוני מאת וולטר פרייר סטוקס וסדרת רישומי דיוקן מאת סימאון סולומון משנת 1859. רישומים אלה שימשו כהכנה ליצירתו "אם משה", השמורה כיום באוסף מוזיאון האמנות של דלאוור. בסדרה זו הונצחה איטון כדמויות המקראיות "יוכבד ומרים" היצירה המושלמת הוצגה בתערוכת האקדמיה המלכותית בשנת 1860.
ביוגרפיה > דוגמנות > מוזה לאחווה הפרה-רפאליטית

סיימון סולומון, בן למשפחת אמנים מוערכת, היה מראשוני מנציחיה. אחותו, רבקה סולומון, אשר התמחתה אצל ג'ון אוורט מיליי, ציירה אף היא את איטון, ויש המשערים כי היא זו שיצרה את הקשר בין איטון לאמני האחווה הפרה-רפאליטית. בשנת 1865 הזמין דנטה גבריאל רוזטי את איטון לדגמן עבור דמות שושבינה ביצירתו "האהובה" משיר השירים. רוזטי יצר לפחות רישום דיוקן נוסף אחד (משוער משנת 1865), השמור כיום במרכז אייריס וב. ג'רלד קנטור לאמנויות חזותיות באוניברסיטת סטנפורד.
איטון שימשה כדוגמנית גם לאמנים נוספים בחוג של ציירי משפחת סולומון, ביניהם ויליאם בלייק ריצ'מונד ואלברט ג'וזף מור. יצירתו של ריצ'מונד "העבד" (1886), השמורה באוסף טייט, זוהתה לאחרונה כיצירה נוספת בה שימשה איטון כדוגמנית. דיוקנה מופיע גם ברישום פחם שחור מאת רוזטי, השמור כיום במרכז קנטור לאמנויות באוניברסיטת סטנפורד בקליפורניה.
ביצירה "יפתח" (1867) מאת ג'ון אוורט מיליי מופיעה איטון בחלקו העליון-ימני של הבד. שנה זו נחשבת לנקודת הסיום של פעילותה כדוגמנית אמנותית, אם כי הסיבות להפסקת עבודתה בתחום אינן ידועות.
ביוגרפיה > שנותיה המאוחרות

עד שנת 1881 התאלמנה איטון ועבדה לפרנסתה כתופרת. בשלהי חייה עבדה כטבחית במשק בית באי וייט, בשירות סוחר היין ג'ון הול ורעייתו פאני. בשנת 1911 תועדה כמתגוררת בהאמרסמית' עם בתה ג'וליה, חתנה תומאס פאוול ונכדיה באדן וקוני פאוול. פאני אנטוויסל איטון נפטרה באקטון ב-4 במרץ 1924, בגיל 88. היא נטמנה בבית הקברות מרגרווין רוד בהאמרסמית'.